ai4bharat/Pralekha huggingface dataset:
કાર્મિક, લોક ફરિયાદ અને પેન્શન મંત્રાલય
ડો. જિતેન્દ્ર સિંહે સિવિલ સર્વિસીસ ડે પર કોવિડ-19 સામે ભારતની લડાઈમાં જરૂર સમયે અસરકારક સેવા બદલ સનદી અધિકારીઓની પ્રશંસા કરી
રાજ્ય કક્ષાનાં કેન્દ્રીય સરકારી કર્મચારી, જાહેર ફરિયાદ અને પેન્શન માટેનાં મંત્રી ડો. જિતેન્દ્ર સિંહે આજે 25 રાજ્યો અને કેન્દ્રશાસિત પ્રદેશોમાં રાષ્ટ્રીય સ્તરે ઇન્ટરેક્ટિવ વીડિયો કોલિંગ દ્વારા સિવિલ સર્વિસીસ ડે 2020ની ઉજવણી કરવા દરમિયાન કોવિડ-19 સામે ભારતની લડાઈમાં જરૂરી સમયે અસરકારક સેવા પ્રદાન કરવા બદલ સનદી અધિકારીઓની પ્રશંસા કરી હતી. સનદી અધિકારીઓ વચ્ચે આંતરસેવા માટે સાથસહકાર વધારવાની અપીલ કરીને મંત્રીએ CARUNA પ્લેટફોર્મની સફળતાનું ઉદાહરણ ટાંક્યું હતું, જેમાં કુદરતી આપત્તિ સમય ટેકો આપવાના પ્રયાસમાં 29 સર્વિસ સંગઠનો એકમંચ પર આવ્યાં છે. ડો. સિંહે કોવિડ 19 સામે લડવાની સરકારની રાહત કામગીરીને ટેકો આપવા માટે એક દિવસનો પગાર પ્રાઇમ મિનિસ્ટર્સ કેર્સ ફંડમાં આપવાની સનદી અધિકારીઓની પહેલની પ્રશંસા કરી હતી. તેમણે જણાવ્યું હતું કે, જિલ્લા કલેક્ટરો કોવિડ 19 રોગચાળા સામે લડાઈનું નેતૃત્વ કરી રહ્યાં છે અને રોગચાળાને નિયંત્રણમાં લેવાની ભારતની સંભવિતતાનો આધાર સનદી અધિકારીઓની કામગીરી પર છે.
ડો. જિતેન્દ્ર સિંહે કહ્યું હતું કે, મોદી સરકારનો મંત્ર છે - “લઘુમત સરકાર, મહત્તમ વહીવટી.” છેલ્લાં 6 વર્ષમાં દેશમાં સરકારી સંસ્થાઓનું પુનર્ગઠન અને ઉચિત કદ કરવું, સંયુક્ત સચિવ સ્તરે મોડા પ્રવેશ જેવા ભરતીલક્ષી સુધારા, ઇ-સેવાઓ પૂરી પાડવા પર ભાર મૂકીને જાહેર સેવાઓની ડિલિવરીમાં સુધારો જેવા નોંધપાત્ર નાગરિક સેવા સુધારા થયા છે તેમજ નાગરિકોને કેન્દ્રમાં રાખીને કેટલીક પહેલો પણ હાથ ધરવામાં આવી છે.
વર્ષ 2019માં ગૂડ ગવર્નન્સ ઇન્ડેક્સ અને નેશનલ ઇ-સર્વિસીસી ડિલિવરી એસેસ્સમેન્ટનું પ્રકાશન ભારતની નાગરિક સેવાઓના સ્તરને વધારીને આંતરરાષ્ટ્રીય સ્તરની નાગરિક સેવાના સ્તર જેટલું કરવાના પ્રયાસનું પ્રતિનિધિત્વ કરે છે. ભારતના વહીવટી માળખાની ઉત્કૃષ્ટતાને પ્રોત્સાહન આપવા અને બંધારણીય મૂલ્યો જાળવવા માટે વ્યાપક સ્તરે પ્રશંસા થઈ છે.
ડો. જિતેન્દ્ર સિંહે જણાવ્યું હતું કે, જાહેર ફરિયાદ નિવારણ વ્યવસ્થામાં વિસ્તૃત સુધારો સપ્ટેમ્બર, 2019થી હાથ ધરવામાં આવ્યો હતો તથા એનાથી ફરિયાદના નિવારણની ગુણવત્તામાં સુધારો થયો છે અને ફરિયાદનો નિકાલ કરવાના સમયમાં ઘટાડો થયો છે. આ સંબંધમાં તેમણે એ અંગે ખુશી વ્યક્ત કરી હતી કે, 1 એપ્રિલથી 20 એપ્રિલ, 2020 સુધી 20 દિવસના સમયગાળામાં નેશનલ મોનિટર ફોર કોવિડ 19 પબ્લિક ગ્રીવાન્સિસ  પર 25,000થી વધારે જાહેર ફરિયાદોનું નિવારણ થયું હતું, જેમાં સરેરાશ નિવારણ સમય ફરિયાદદીઠ 1.57 દિવસ હતો.
સિવિલ સર્વન્ટ્સ ડેની ઉજવણી 21 એપ્રિલ, 2020ના રોજ યોજાય છે, જેને આંતરરાષ્ટ્રીય સ્તરે કોવિડ 19 રોગચાળાને કારણે રાષ્ટ્રીય લોકડાઉનની જાહેરાતને પગલે મોકૂફ રાખવામાં આવી હતી. પ્રાઇમ મિનિસ્ટર્સ એવોર્ડ્ઝ ફોર એક્સલન્સ ઇન પબ્લિક એડમિનિસ્ટ્રેશન 2019 અને 2020 હવે 31 ઓક્ટોબર, 2020નાં રોજ એનાયત થશે, જે સરદાર વલ્લભભાઈ પટેલની જન્મજયંતિ પણ છે.
અત્યાર સુધી કોવિડ સામેના સંઘર્ષમાં ડીઓપીટીની ઇ-લર્નિંગ પ્લેટફોર્મ  પર 1,44,736 વ્યક્તિઓની નોંધણી પર ડો. જિતેન્દ્ર સિંહે સંતોષ વ્યક્ત કર્યો હતો, જે ચાલુ મહિનાની 8 એપ્રિલના રોજ શરૂ થઈ હતી અને આ અભ્યાસક્રમને 96,268 ઉમેદવારોએ પૂર્ણ કર્યો છે.
અહીં એ બાબતનો ઉલ્લેખ કરવો ઉચિત છે કે, સરકારના કોવિડ 19ની રાહત કામગીરીમાં પોતાનો સાથસહકાર આપવા કેન્દ્ર સરકારનાં વિવિધ મંત્રાલયમાં કાર્યરત સનદી અધિકારીઓએ અત્યાર સુધી પોતાનો એક દિવસના પગાર અને સીએસઆર પ્રદાન સ્વરૂપે રૂ. 4227 કરોડથી વધારેનું પ્રદાન પીએમ કેર્સ ફંડ માટે કર્યું છે.
GP/DS
(Visitor Counter : 142
ખાણ મંત્રાલય
36મી આંતરરાષ્ટ્રીય ભૂસ્તરશાસ્ત્રીય કોંગ્રેસ નવી દિલ્હીમાં યોજાશે
ત્રણ દિવસીય કોંગ્રેસમાં ભાગ લેવા માટે વૈશ્વિક સ્તરે જાણીતા ભૂસ્તરશાસ્ત્રીઓ આવશે
20-22 માર્ચ, 2022 દરમિયાન વર્ચ્યુઅલ પ્લેટફોર્મ પર "ભૂસ્તરશાસ્ત્ર: ટકાઉ ભવિષ્ય માટે મૂળભૂત વિજ્ઞાન" થીમ પર 36મી ઇન્ટરનેશનલ જીઓલોજિકલ કોંગ્રેસ  યોજાશે.
36મી IGC એ ખાણ મંત્રાલય, પૃથ્વી વિજ્ઞાન મંત્રાલય, ભારતીય રાષ્ટ્રીય વિજ્ઞાન એકેડેમી અને બાંગ્લાદેશ, નેપાળ અને શ્રીલંકાની વિજ્ઞાન અકાદમીઓનો સંયુક્ત પ્રયાસ છે. IGC, જેને જીઓલોજીના ઓલિમ્પિક્સ તરીકે પણ ઓળખવામાં આવે છે, તે IGCના વૈજ્ઞાનિક પ્રાયોજક, ઇન્ટરનેશનલ યુનિયન ઓફ જીઓલોજિકલ કોંગ્રેસ  ના આશ્રય હેઠળ દર ચાર વર્ષે એકવાર યોજાય છે. તેઓ વિશ્વભરમાંથી લગભગ 5000-7000 પ્રતિનિધિઓની સહભાગિતાને આકર્ષે છે.
આ ઇવેન્ટ ભૂસ્તરશાસ્ત્ર અને બિઝનેસ નેટવર્કિંગના ક્ષેત્રમાં જ્ઞાન અને અનુભવની વહેંચણી માટે એક અનોખું પ્લેટફોર્મ પૂરું પાડશે. તે ખાણકામ, ખનિજ સંશોધન અને જળ વ્યવસ્થાપન, ખનિજ ઘટકોની પ્રક્રિયા અને પર્યાવરણમાં નવીનતમ તકનીકો પર વ્યવહારુ માહિતી પ્રદાન કરશે. તે શૈક્ષણિક આઉટપુટ વધારવામાં પણ મદદ કરશે અને વિવિધ ભૂસ્તરશાસ્ત્રીય શાખાઓમાં ક્ષમતા નિર્માણ માટે તકો ઊભી કરશે.
કેન્દ્રીય કોલસા, ખાણ અને રેલ્વે રાજ્ય મંત્રી શ્રી રાવસાહેબ પાટીલ દાનવે અને કેન્દ્રીય સંચાર રાજ્ય મંત્રી શ્રી દેવુસિહ ચૌહાણની ઉપસ્થિતિમાં, કેન્દ્રીય કોલસા, ખાણ અને સંસદીય બાબતોના મંત્રી શ્રી પ્રહલાદ જોશી અને કેન્દ્રીય રાજ્ય મંત્રી વિજ્ઞાન અને તકનીકી  અને કેન્દ્રીય પૃથ્વી વિજ્ઞાન રાજ્ય પ્રધાન , વડા પ્રધાન કાર્યાલય, કર્મચારી, જાહેર ફરિયાદ, પેન્શન, અણુ ઊર્જા અને અવકાશ રાજ્યમંત્રી ડો.જિતેન્દ્ર સિંહ દ્વારા કોંગ્રેસનું ઉદ્ઘાટન કરવામાં આવશે.
આજે સમગ્ર વિશ્વ તેની ટકાઉપણું વિશે ચિંતિત છે. આને સંબોધવામાં ભૂસ્તરશાસ્ત્ર મુખ્ય ભૂમિકા ભજવી શકે છે, તેથી 36મી IGC ની થીમ છે "ભૂસ્તરશાસ્ત્ર - ટકાઉ ભવિષ્ય માટે મૂળભૂત વિજ્ઞાન". વૈજ્ઞાનિક કાર્યક્રમ પ્રતિબિંબિત કરશે કે કેવી રીતે ભૂસ્તરશાસ્ત્ર જીવનના વિવિધ પાસાઓને સ્પર્શતા, ટકાઉ ભવિષ્ય સાથે આંતરિક રીતે જોડાયેલું છે. આ ચર્ચાઓ પૃથ્વીની પ્રક્રિયાઓને સંચાલિત કરતી વિવિધ વિભાવનાઓની જટિલ ક્રિયાપ્રતિક્રિયાઓ અને જીવમંડળ સાથેના તેમના સહજીવનને પણ પ્રકાશિત કરશે, ટકાઉ વિકાસના પરિપ્રેક્ષ્યમાં ભૂસ્તરશાસ્ત્રના ક્ષેત્રમાં ઉભરતા દાખલાઓ પર ધ્યાન કેન્દ્રિત કરશે.
ભારત, તેના પ્રાદેશિક ભાગીદારોની આગેવાની હેઠળ, 2012 માં બ્રિસ્બેનમાં આયોજિત 34મી આંતરરાષ્ટ્રીય ભૂસ્તરશાસ્ત્રીય કોંગ્રેસમાં 2020 માં ભારતમાં 36મી આંતરરાષ્ટ્રીય ભૂસ્તરશાસ્ત્રીય કોંગ્રેસની યજમાની માટે બિડ કરે છે. ભારતે બોલી જીતી લીધી. વર્તમાન કોંગ્રેસ મૂળ રીતે 2-8 માર્ચ, 2020 દરમિયાન યોજાવાની હતી જે કોવિડ રોગચાળાને કારણે મોકૂફ રાખવામાં આવી હતી.
36મી ઇન્ટરનેશનલ જીઓલોજિકલ કોંગ્રેસ આ પ્રસંગને ચિહ્નિત કરવા માટે પ્રથમ દિવસના કવર સાથે ત્રણ સ્મારક ટપાલ ટિકિટો બહાર પાડશે. 58 વર્ષ પહેલા ભારતે ઈન્ટરનેશનલ જીઓલોજિકલ કોંગ્રેસના 22મા સત્રની યજમાની કરી હતી જે એશિયાની ધરતી પર આયોજિત થનારી પ્રથમ IGC હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 216
પ્રધાનમંત્રીનું કાર્યાલય
પ્રધાનમંત્રીની અધ્યક્ષતામાં 20 ફેબ્રુઆરીએ નીતિ આયોગની સંચાલન સમિતિની છઠ્ઠી બેઠક યોજાશે
પ્રધાનમંત્રી શ્રી નરેન્દ્ર મોદીની અધ્યક્ષતામાં 20 ફેબ્રુઆરી 2021ના રોજ સવારે 10:30 કલાકે વીડિયો કોન્ફરન્સિંગના માધ્યમથી નીતિ આયોગની સંચાલન સમિતિની છઠ્ઠી બેઠકનું આયોજન કરવામાં આવશે. આ બેઠકના એજન્ડામાં કૃષિ, માળખગત સુવિધાઓ, વિનિર્માણ, માનવ સંસાધન વિકાસ, પાયાના સ્તરે સેવાઓ પહોંચાડવી તેમજ આરોગ્ય અને પોષણ જેવા મુદ્દાઓ પર ચર્ચા સમાવવામાં આવી છે.
સંચાલન સમિતિ આંતર-ક્ષેત્રીય, આંતર-વિભાગીય અને સંઘીય મુદ્દાઓ પર ચર્ચા કરવા માટે એક મંચ પૂરો પાડે છે. તેમાં પ્રધાનમંત્રી, રાજ્યો અને કેન્દ્ર શાસિત પ્રદેશો ના મુખ્યમંત્રીઓ તેમજ ધારાસભ્યો અને અન્ય UTના લેફ્ટેનન્ટ ગવર્નરો સામેલ હોય છે. છઠ્ઠી બેઠકમાં પ્રથમ વખત લદાખનો પ્રવેશ થઇ રહ્યો છે જ્યારે જમ્મુ અને કાશ્મીર પ્રથમ વખત કેન્દ્રશાસિત પ્રદેશ તરીકે ભાગ લેશે. આ વખતે, પ્રશાસકોના સંચાલન હેઠળના અન્ય કેન્દ્રશાસિત પ્રદેશોને પણ જોડાવા માટે આમંત્રણ આપવામાં આવ્યું છે. આ બેઠકમાં સંચાલન સમિતિના સભ્યો, કેન્દ્રીય મંત્રીઓ, નીતિ આયોગના વાઇસ ચેરમેન, સભ્યો અને CEO તેમજ ભારત સરકારના અન્ય વરિષ્ઠ અધિકારીઓ પણ ભાગ લેશે.
નાણા મંત્રાલય
આવક વેરા વિભાગ દ્વારા નવા ઇ-ફાઇલિંગ પોર્ટલનો પ્રારંભ થશે - 01.06.2021 થી 06.06.2021 દરમિયાન ઇ-ફાઇલિંગ સેવાઓ અનુપલબ્ધ રહેશે
આવક વેરા વિભાગ 7 જૂન 2021થી નવું ઇ-ફાઇલિંગ પોર્ટલ www.incometax.gov.in શરૂ કરી રહ્યો છે. નવું ઇ-ફાઇલિંગ પોર્ટલ  શરૂ કરવાનો ઉદ્દેશ કરદાતાઓને વધુ સગવડ આપવાનો અને તેમને આધુનિક, અવરોધરહિત અનુભવ પ્રદાન કરવાનો છે.
- કરદાતાઓ માટે અનુકૂળ નવું પોર્ટલ કરદાતાઓને ઝડપથી રિફંડ ઇશ્યુ કરવા માટે આવક વેરા રિટર્ન ની તાત્કાલિક પ્રક્રિયા સાથે સંકલિત કરેલું છે;
- તમામ વાર્તાલાપો અને અપલોડ અથવા બાકી રહેલી કામગીરીઓ કરદાતાઓ દ્વારા ફોલોઅપ માટે એક જ ડેશબોર્ડ પર પ્રદર્શિત થશે;
- કરદાતાઓ કોઇપણ પ્રકારનું કરવેરા સંબંધિત જ્ઞાન ના ધરાવતા હોય તો પણ તેમને ITR ભરવામાં મદદરૂપ થવા માટે ઇન્ટરએક્ટિવ પ્રશ્નો સાથે ITR તૈયાર કરવાનું સોફ્ટવેર ઑનલાઇન અને ઑફલાઇન વિનામૂલ્યે ઉપલબ્ધ,જેમાં ડેટા એન્ટ્રીની મહેનત એકદમ ઓછી કરવા માટે પ્રિ-ફાઇલિંગ પણ સામેલ છે;
- કરદાતાઓને વારંવાર પૂછાતા પ્રશ્નો, ટ્યૂટોરિયલ, વીડિયો અને ચેટબોટ/લાઇવ એજન્ટ સાથે તાત્કાલિક સહાયતા માટે નવું કૉલ સેન્ટર;
- ડેસ્કટોપ પર ઉપલબ્ધ તમામ મુખ્ય ફંકશન મોબાઇલ એપ પર ઉપલબ્ધ થશે જેને બાદમાં કોઇપણ સમયે મોબાઇલ નેટવર્ક પર સંપૂર્ણ ઍક્સેસ માટે સક્ષમ કરવામાં આવશે;
- નવા પોર્ટલ પર નવું ઑનલાઇન કરવેરા ચૂકવણી તંત્ર બાદમાં કરદાતાના કોઇપણ બેંક એકાઉન્ટમાંથી નેટબેંકિંગ, UPI, ક્રેડિટ કાર્ડ અને RTGS/NEFT જેવા બહુવિધ નવા ચુકવણીના વિકલ્પો દ્વારા કરવેરાની સરળતાથી ચૂકવણી માટે સક્ષમ કરવામાં આવશે.
આ પોર્ટલના પ્રારંભની તૈયારીઓ અને સ્થાનાંતરણની પ્રવૃત્તિઓને ધ્યાનમાં રાખીને www.incometaxindiaefiling.gov.in પર ઉપલબ્ધ આવક વેરા વિભાગનું હાલનું પોર્ટલ કરદાતાઓ માટે તેમજ અન્ય બાહ્ય હિતધારકો માટે 6 દિવસના ટૂંકાગાળા માટે એટલે કે 1 જૂન 2021 થી 6 જૂન 2021 દરમિયાન ઉપલબ્ધ રહેશે નહીં.
કરદાતાઓને કોઇપણ પ્રકારની અસુવિધા ટાળવા માટે, વિભાગ દ્વારા આ સમયગાળા દરમિયાન કોઇપણ અનુપાલનની તારીખો નિર્ધારિત કરવામાં આવશે નહીં. વધુમાં, કેસોની સુનાવણી માટે અથવા અનુપાલનની તારીખો 10 જૂન 2021 પછી જ નિર્ધારિત કરવા માટે પણ નિર્દેશો આપી દેવામાં આવ્યા છે જેથી કરદાતાઓને નવી સિસ્ટમ પર પ્રતિભાવ આપવા માટે પૂરતો સમય મળી શકે. જોકે, કોઇપણ સુનાવણી અથવા અનુપાલનમાં ઑનલાઇન સબમિશનની જરૂર હોય અને તેને આ સમયગાળામાં શેડ્યૂલ કરવામાં આવેલ હોય તો, તેને અગાઉ કરવામાં આવશે અથવા મુલતવી રાખવામાં આવશે અને કામની વસ્તુઓને આ સમયગાળા પછી ફરીથી શેડ્યૂલ કરવામાં આવશે.
વિભાગ દ્વારા બેંકો, MCA, GSTN, DPIIT, CBIC, GeM, DGFT સહિતની બાહ્ય સંસ્થાઓ કે જેઓ PAN ચકાસણી વગેરેની સેવાઓ પ્રાપ્ત કરે છે તેમને પણ સેવાઓની અનુપલબ્ધતા વિશે જાણ કરવામાં આવી છે અને વિનંતી કરવામાં આવી છે કે, તેઓ પોતાના ગ્રાહકો/હિતધારકોને માહિતગાર કરવાનું સુનિશ્ચિત કરવા માટે યોગ્ય ગોઠવણ કરે જેથી કોઇપણ સંબંધિત પ્રવૃત્તિ અગાઉથી પૂરી કરી શકાય અથવા બ્લેકઆઉટ સમય પછી પૂરી થઇ શકે.
કરદાતાઓને કોઇપણ પ્રકારના સબમિશન, અપલોડ અથવા ડાઉનલોડ સહિત તેમની તાકીદની કામગીરીઓ 1 જૂન 2021 પહેલાં પૂરી કરવા માટે પ્રોત્સાહિત કરવામાં આવે છે જેથી બ્લેકઆઉટ સમયગાળા દરમિયાન કોઇપણ પ્રકારની મુશ્કેલીઓ ટાળી શકાય.
વિભાગ દ્વારા તમામ કરદાતાઓ અને અન્ય હિતધારકોને નવા ઇ-ફાઇલિંગ પોર્ટલ પર સ્વિચઓવર દરમિયાન અને તે પછીના પ્રારંભિક સમયગાળામાં જ્યારે તેઓ નવી સિસ્ટમ સાથે પરિચિત થઇ રહ્યાં હોય તે દરમિયાન શાંતિ અને ધીરજ જાળવવાન માટે અનુરોધ કરવામાં આવ્યો છે. CBDT દ્વારા પોતાના કરદાતાઓ અને અન્ય હિતધારકોને અનુપાલનમાં સરળતા આપવાની દિશામાં હાથ ધરવામાં આવેલી આ વધુ એક પહેલ છે.
SD/GP/JD
(Visitor Counter : 245
પ્રધાનમંત્રીનું કાર્યાલય
પ્રધાનમંત્રીએ શૂટર સિંહરાજ અધાનાને પેરાલિમ્પિક્સ ગેમ્સમાં રજત પદક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શૂટર સિંહરાજ અધાનાને ટોક્યોમાં પેરાલિમ્પિક્સ ગેમ્સમાં રજત પદક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"ઉત્કૃષ્ટ સિંઘરાજ અધાનાએ ફરી કરી બતાવ્યું! તેમણે આ વખતે મિક્સ્ડ 50 મીટર પિસ્તોલ SH1 ઇવેન્ટમાં બીજું પદક જીત્યું. તેમના પરાક્રમને કારણે ભારત આનંદિત છે. તેમને અભિનંદન. તેમને ભવિષ્યના પ્રયાસો માટે ખૂબ ખૂબ શુભેચ્છાઓ."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીની અમેરિકન બૌદ્ધ વિદ્વાન અને શિક્ષણશાસ્ત્રી પ્રો. રોબર્ટ થર્મન સાથે મુલાકાત
પ્રધાનમંત્રી શ્રી નરેન્દ્ર મોદીએ આજે અમેરિકાના ન્યૂયોર્કમાં અમેરિકન બૌદ્ધ વિદ્વાન, લેખક અને પદ્મશ્રી પુરસ્કાર વિજેતા પ્રો. રોબર્ટ થર્મન સાથે મુલાકાત કરી.
પ્રધાનમંત્રી અને પ્રોફેસર થરમેને વૈશ્વિક પડકારોના ઉકેલો શોધવા માટે બૌદ્ધ મૂલ્યો કેવી રીતે માર્ગદર્શક પ્રકાશ તરીકે કામ કરી શકે છે તેના પર દ્રષ્ટિકોણનું આદાનપ્રદાન કર્યું. તેઓએ ભારતના બૌદ્ધ જોડાણ અને બૌદ્ધ વારસાની જાળવણી માટે ભારત દ્વારા કરવામાં આવતા પ્રયાસોની પણ ચર્ચા કરી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મિઝોરમને આશરે ₹2500 કરોડની 11 યોજનાઓ માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મિઝોરમના લોકોને આશરે ₹2500 કરોડની11 અલગ-અલગ યોજનાઓ માટે અભિનંદન પાઠવ્યા છે. કે જેનું ઉદ્ઘાટન અથવા શિલાન્યાસ કેન્દ્રીય મંત્રી શ્રી અમિત શાહ દ્વારા ગઈકાલે કરવામાં આવ્યું હતું.
પ્રધાનમંત્રીએ ટ્વીટ કર્યું
"વિવિધ ક્ષેત્રોને આવરી લેતા આ વિકાસ કાર્યો દ્વારા રાજ્યના વિકાસના માર્ગને વેગ આપવા બદલ મિઝોરમના લોકોને અભિનંદન."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
એશિયન ગેમ્સમાં મેન્સ ડેકાથલોન ઈવેન્ટમાં સિલ્વર મેડલ જીતવા બદલ પ્રધાનમંત્રીએ તેજસ્વિન શંકરને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ તેજસ્વિન શંકરને એશિયન ગેમ્સમાં મેન્સ ડેકાથલોન ઈવેન્ટમાં સિલ્વર મેડલ જીતવા બદલ અભિનંદન પાઠવ્યા હતા.
પ્રધાનમંત્રીનએ પોસ્ટ કર્યું હતું
“એશિયન ગેમ્સમાં મેન્સ ડેકાથલોન ઇવેન્ટમાં ખૂબ જ લાયક સિલ્વર મેડલ જીતવા બદલ @TejaswinShankar ને અભિનંદન.
આવી પ્રતિબદ્ધતા અને નિશ્ચય ખરેખર પ્રશંસનીય છે, જે યુવા રમતવીરોને પણ ઇમાનદારી સાથે પોતાનું સર્વશ્રેષ્ઠ આપવા માટે પ્રેરિત કરશે.”
CB/GP/JD
(
ગૃહ મંત્રાલય
‘સરદાર પટેલ રાષ્ટ્રીયતા એકતા પુરસ્કાર’ માટે નામાંકન મંગાવવાની તારીખ 30 જૂન 2020 સુધી લંબાવવામાં આવી
ભારત સરકારે ભારતની એકતા અને અખંડિતાને પ્રોત્સાહન આપવામાં ઉલ્લેખનીય યોગદાન બદલ સરદાર વલ્લભભાઇ પટેલના નામે સર્વોચ્ચ નાગરિક પુરસ્કારના રૂપમાં ‘સરદાર પટેલ રાષ્ટ્રીય એકતા પુરસ્કાર’ની શરૂઆત કરી છે.
આ પુરસ્કાર દ્વારા આ ક્ષેત્રમાં વિવિધ વ્યક્તિઓ અથવા સંસ્થાઓ અથવા સંગઠનોએ કરેલા ઉલ્લેખનીય અને પ્રેરક યોગદાનને બિરદાવવામાં આવે છે. આ સાથે જ આ પુરસ્કાર મજબૂત અને સંયુક્ત ભારતના મૂલ્ય પર વિશેષ ભાર આપે છે.
આ સંબંધિત એક અધિસૂચના 20 સપ્ટેમ્બર 2019ના રોજ બહાર પાડવામાં આવી હતી જે અંતર્ગત આ પુરસ્કાર માટે નામાંકન/ ભલામણો મંગાવવામાં આવી હતી. આ પુરસ્કાર સંબંધિત વિગતો www.nationalunityawards.mha.gov.in પર ઉપલબ્ધ છે.
ઉપરોક્ત પોર્ટલના માધ્યમથી નામાંકન ઑનલાઇન મંગાવવાની તારીખ 30 જૂન 2020 સુધી લંબાવવાનો નિર્ણય લેવામાં આવ્યો છે.
SD/NG
(
પ્રધાનમંત્રીનું કાર્યાલય
પ્રધાનમંત્રી શ્રીએ 5 વર્ષ સુધીના બાળકો માટે કોકલિયર ઇમ્પ્લાન્ટ યોજનાની અસરની પ્રશંસા કરી
અમે હંમેશા આપણા બાળકોના સ્વાસ્થ્યની સુરક્ષા માટે સમર્પિત છીએ: પીએમ
પ્રધાનમંત્રી શ્રી નરેન્દ્ર મોદીએ કોકલિયર ઇમ્પ્લાન્ટ યોજનાની અસરને બિરદાવી છે જેમાં 5 વર્ષ સુધીના બાળકોનું વિનામૂલ્યે ઓપરેશન કરવામાં આવે છે. ઓપરેશનનો ખર્ચ 6 લાખ રૂપિયા છે.
કેન્દ્રીય ઊર્જા અને ભારે ઉદ્યોગ રાજ્ય મંત્રી શ્રી કૃષ્ણ પાલ ગુર્જર દ્વારા એક ટ્વીટ શેર કરતા, પ્રધાનમંત્રી શ્રીએ ટ્વીટ કર્યું;
“बहुत अच्छी जानकारी। बच्चों की स्वास्थ्य सुरक्षा के लिए हम सदैव समर्पित हैं।”
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ રક્ષાબંધનના શુભ પ્રસંગે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રક્ષાબંધનના શુભ પ્રસંગે દેશવાસીઓને શુભેચ્છા પાઠવી છે.
એક ટ્વિટમાં પ્રધાનમંત્રી શ્રી મોદીએ કહ્યું-
"તમામ દેશવાસીઓને રક્ષાબંધનના શુભ પ્રસંગે ખૂબ ખૂબ શુભેચ્છાઓ."
(SD/GP/BT
પ્રધાનમંત્રીનું કાર્યાલય
પ્રધાનમંત્રીનું ફિજીમાં શ્રી સત્ય સાંઈ સંજીવની હોસ્પિટલના ઉદઘાટન પ્રસંગે સંબોધન
"હોસ્પિટલ એ બંને દેશો વચ્ચેના સંબંધોનું પ્રતીક છે, ભારત અને ફિજીની સહિયારી યાત્રાનો બીજો અધ્યાય"
"ચિલ્ડ્રન્સ હાર્ટ હોસ્પિટલ માત્ર ફિજીમાં જ નહીં પરંતુ સમગ્ર દક્ષિણ પેસિફિક પ્રદેશમાં તેના પ્રકારની એક છે"
"સત્ય સાઈ બાબાએ આધ્યાત્મિકતાને ધાર્મિક વિધિઓમાંથી મુક્ત કરી અને તેને લોકોના કલ્યાણ સાથે જોડી દીધી"
"હું મારું સૌભાગ્ય માનું છું કે મને સત્ય સાંઈ બાબાના સતત આશીર્વાદ મળ્યા અને આજે પણ મેળવી રહ્યો છું"
"ભારત-ફિજી સંબંધો પરસ્પર આદર અને મજબૂત લોકો વચ્ચેના સંબંધો પર આધારિત છે"
પ્રધાનમંત્રી શ્રી નરેન્દ્ર મોદીએ આજે ફિજીમાં શ્રી શ્રી સત્ય સાંઈ સંજીવની હોસ્પિટલના ઉદઘાટન પ્રસંગે વીડિયો સંદેશ દ્વારા સંબોધન કર્યું હતું.
આ પ્રસંગે બોલતા, પ્રધાનમંત્રીએ ફિજીના પ્રધાનમંત્રીઅને ફિજીના લોકોનો હોસ્પિટલ માટે આભાર માન્યો હતો અને કહ્યું હતું કે હોસ્પિટલ એ બંને દેશો વચ્ચેના સંબંધોનું પ્રતીક છે, જે ભારત અને ફિજીની સહિયારી યાત્રાનો બીજો અધ્યાય છે. ચિલ્ડ્રન્સ હાર્ટ હોસ્પિટલ માત્ર ફિજીમાં જ નહીં પરંતુ સમગ્ર દક્ષિણ પેસિફિક પ્રદેશમાં તેની એક પ્રકારની હોસ્પિટલ છે. પ્રધાનમંત્રીએ કહ્યું હતું કે "જે પ્રદેશ માટે, જ્યાં હૃદય સંબંધિત રોગો મુખ્ય પડકાર છે, આ હોસ્પિટલ હજારો બાળકોને નવું જીવન આપવાનો માર્ગ બની રહેશે." તેમણે એ વાતનો પણ સંતોષ વ્યક્ત કર્યો હતો કે માત્ર બાળકોની વિશ્વ કક્ષાની સારવાર જ નહીં પરંતુ તમામ સર્જરીઓ વિનામૂલ્યે કરવામાં આવશે અને તે માટે તેમણે સાઈ પ્રેમ ફાઉન્ડેશન, ફિજી, ફિજી સરકાર અને શ્રી સત્ય સાંઈ સંજીવિની ચિલ્ડ્રન હાર્ટ હોસ્પિટલ ઓફ ઈન્ડિયાની પ્રશંસા કરી હતી.
પ્રધાનમંત્રીએ બ્રહ્મલીન શ્રી સત્ય સાંઈ બાબાને નમન કર્યા જેમની માનવ સેવાનો છોડ એક વિશાળ વટવૃક્ષ બનીને સમગ્ર માનવતાની સેવા કરી રહ્યો છે. પ્રધાનમંત્રીએ યાદ કર્યું કે “શ્રી સત્ય સાઈ બાબાએ આધ્યાત્મિકતાને ધાર્મિક વિધિઓમાંથી મુક્ત કરી અને તેને લોકોના કલ્યાણ સાથે જોડી દીધી. શિક્ષણ, આરોગ્ય, ગરીબો અને વંચિતો માટેનું તેમનું કાર્ય આજે પણ આપણને પ્રેરણા આપે છે. શ્રી મોદીએ ગુજરાતના ભૂકંપ સમયે સાંઈ ભક્તોની સેવાઓને પણ યાદ કરી. પ્રધાનમંત્રીએકહ્યું કે "હું મારું સૌભાગ્ય માનું છું કે મને સત્ય સાંઈ બાબાના સતત આશીર્વાદ મળ્યા અને આજે પણ મેળવી રહ્યો છું."
પ્રધાનમંત્રીએ કહ્યું કે ભારત ફિજી સંબંધનો સહિયારો વારસો માનવતાની સેવાની ભાવના પર આધારિત છે. ભારત આ મૂલ્યોના આધારે રોગચાળા દરમિયાન તેની જવાબદારીઓ પૂર્ણ કરી શકી છે કારણ કે અમે 150 દેશોને દવાઓ અને લગભગ 100 દેશોને અંદાજે 100 મિલિયન રસી આપી શ્કયા છીએ. ફિજીને આવા પ્રયાસોમાં હંમેશા પ્રાથમિકતા આપવામાં આવી છે, એમ તેમણે જણાવ્યું હતું.
પ્રધાનમંત્રીએ બંને દેશો વચ્ચેના સંબંધોના ઊંડાણ પર ધ્યાન આપવાનું ચાલુ રાખ્યું. તેમણે કહ્યું કે વિશાળ મહાસાગર બંને દેશોને અલગ કરતો હોવા છતાં, આપણી સંસ્કૃતિએ આપણને જોડાયેલા રાખ્યા છે અને આપણા સંબંધો પરસ્પર આદર અને મજબૂત લોકોના સંબંધો પર આધારિત છે. તેમણે ફીજીના સામાજિક-આર્થિક વિકાસમાં યોગદાન આપવા માટે ભારતને તકો મળવાના વિશેષાધિકારનો સ્વીકાર કર્યો.
પ્રધાનમંત્રી મોદીએ ફિજીના પ્રધાનમંત્રી ફ્રેન્ક બૈનીમારમાને આજે તેમના જન્મદિવસ પર શુભેચ્છા પાઠવી હતી અને આશા વ્યક્ત કરી હતી કે તેમના નેતૃત્વમાં બંને દેશો વચ્ચેના સંબંધો વધુ મજબૂત બનશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 110.79 કરોડ વેક્સિનેશનના ડોઝ અપાયા
- છેલ્લા 24 કલાકમાં ભારતમાં 12,516 નવા કેસ નોંધાયા
- સાજા થવાનો દર હાલમાં 98.26% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 13,155 દર્દીઓ સાજા થયા, કુલ વધીને 3,38,14,080 દર્દીઓ સાજા થયા
- સક્રિય કેસ કુલ કેસનાં 1% કરતા ઓછા છે, હાલમાં 0.40% છે, માર્ચ 2020 પછી સૌથી ઓછા
- ભારતમાં સક્રિય કેસનું ભારણ 1,37,416 થયું, 267 દિવસમાં સૌથી નીચો
- દૈનિક પોઝિટિવીટી દર 1.07% પહોંચ્યો, છેલ્લા 39 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 49 દિવસથી 2% કરતા ઓછો થઈ ગયો છે, હાલમાં 1.10% છે
- કુલ 62.10 કરોડ પરીક્ષણો કરવામાં આવ્યા
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગતઃ https://pib.gov.in/PressReleasePage.aspx?PRID=1771083
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગતઃ https://pib.gov.in/PressReleasePage.aspx?PRID=1771078
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 108
PIB Headquarters
‘કારગિલ વિજય દિવસ’ની ઉજવણી
અમદાવાદ મિલિટરી સ્ટેશનમાં ગોલ્ડન કટાર ડિવિઝને 26 જુલાઈ, 2018નાં રોજ કારગિલ વિજય દિવસની ઉજવણી કરી હતી અને વર્ષ 1999માં ‘કારગિલ ઓપરેશન’માં દેશ માટે શહીદ થયેલા બહાદુર સૈનિકોને શ્રદ્ધાંજલિ અર્પણ કરી હતી. આ પ્રસંગે લેફ્ટનન્ટ જનરલ ડી. આર. સોની, અતિ વિશિષ્ટ સેવા મેડલ, વિશિષ્ટ સેવા મેડલ, આઇડ-ડી-કેમ્પ, જનરલ ઓફિસર કમાન્ડિંગ ઇન ચીફ, સધર્ન સ્ટાર કમાન્ડે કારગિલ વિજયને શક્ય બનાવનાર બહાદુર સૈનિકોનાં બલિદાનને શ્રદ્ધાંજલિ આપવા ગોલ્ડન કટાર વોર મેમોરિયલ પર પુષ્પમાળા અર્પણ કરી હતી.
આ પુષ્પમાળા સમારંભમાં લેફ્ટનન્ટ જનરલ આર. કે. જગ્ગા, અતિ વિશિષ્ટ સેવા મેડલ, વિશિષ્ટ સેવા મેડલ, જનરલ ઓફિસર કમાન્ડિંગ કોનાર્ક કોર્પ્સ અને મેજર જનરલ અનિલ પુરી, સેના મેડલ, વિશિષ્ટ સેવા મેડલ, જનરલ ઓફિસર કમાન્ડિંગ ગોલ્ડન કટાર તેમજ સેનાનાં પીઢ અધિકારીઓ, જૂનિયર કમિશન ઓફિસરો અને ગોલ્ડન કટાર ડિવિઝનનાં જવાનો ઉપસ્થિત રહ્યાં હતાં.
કારિગલયુદ્ધ 06 મે, 1999નાં રોજ શરૂ થયું હતું, જે 80 દિવસ ચાલ્યું હતું. તેમાં ભારતીય સૈનિકોની સાહસિકતા, ત્યાગ અને બલિદાનની ભાવના જોવામળી હતી. યુદ્ધનાં અંતે ભારતીય સેના ઘુસણખોરોને હાંકી કાઢવામાં સફળ થઈ હતી. આ યુદ્ધ પડકારજનક અને ભયાનક એવી 13,000થી 18,000 ફીટની અભેદ્ય ઊંચાઈ પર ખેલાયું હતું.
દર વર્ષે 26 જુલાઈને કારગિલ વિજય દિવસ  તરીકે ઉજવવામાં આવે છે, જેનો ઉદ્દેશ આ ‘ભવ્ય વિજય’ની ઉજવણી કરવાનો છે.
(Visitor Counter : 77
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 109.63 કરોડ વેક્સિનેશનના ડોઝ અપાયા
- છેલ્લા 24 કલાકમાં ભારતમાં 11,466 નવા કેસ નોંધાયા
- સાજા થવાનો દર હાલમાં 98.25% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 11,961 દર્દીઓ સાજા થયા, કુલ વધીને 3,37,87,047 દર્દીઓ સાજા થયા
- સક્રિય કેસ કુલ કેસનાં 1% કરતા ઓછા છે, હાલમાં 0.41% છે, માર્ચ 2020 પછી સૌથી ઓછા
- ભારતમાં સક્રિય કેસનું ભારણ 1,39,683 થયું, 264 દિવસમાં સૌથી નીચો
- દૈનિક પોઝિટિવીટી દર 0.90% પહોંચ્યો, છેલ્લા 37 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 47 દિવસથી 2% કરતા ઓછો થઈ ગયો છે, હાલમાં 1.20% છે
- કુલ 61.85 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1770427
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1770424
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 201
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને યુરોપિયન કમિશનના અધ્યક્ષ હર એક્સેલન્સી ઉર્સુલા વોન ડેર લેયને કરી ફોન પર વાતચીત
પ્રધાનમંત્રી શ્રી નરેન્દ્ર મોદીએ આજે યુરોપિયન કમિશનના અધ્યક્ષ હર એક્સેલન્સી ઉર્સુલા વોન ડેર લેન સાથે ફોન પર વાતચીત કરી.
બંને નેતાઓએ ભારતમાં COVID-19 ની પ્રવર્તમાન પરિસ્થિતિ અને EU સહિતના વિચારોની આપલે કરી, જેમાં COVID-19 ની બીજી લહેરને સમાપ્ત કરવાના ભારતના પ્રયાસો પણ સામેલ છે. પ્રધાનમંત્રી મોદીએ COVID-19 ના બીજી લહેર સામે ભારતની લડત માટે ઝડપી સમર્થન એકત્રિત કરવા માટે EU અને તેના સભ્ય દેશોની પ્રશંસા કરી.
તેઓએ નોંધ્યું કે જુલાઈમાં મળેલી છેલ્લી સમિટથી ભારત -EU વચ્ચેની વ્યૂહાત્મક ભાગીદારીમાં નવી ગતિ આવી છે. નેતાઓ એ વાતે સહમત થયા કે આગામી ૮ મી મે 2021 ના રોજ યોજાનારી ભારત -EU નેતાઓની વર્ચ્યુઅલ બેઠક ભારત-EU વચ્ચેના બહુમુખી સંબંધોને આગળ વધારવા માટે અગત્યની તક બની રહેશે. ભારત -EU નેતાઓ ની મીટીંગ EU +27 ફોર્મેટ માં પહેલી બેઠક હશે. અને તે ભારત -EU વ્યૂહાત્મક ભાગીદારી મજબૂત કરવા બંને પક્ષની મહત્વાકાંક્ષાને પ્રતિબિમ્બિત કરશે.
રસાયણ અને ખાતર મંત્રાલય
કેન્દ્રીય મંત્રીમંડળે 1લી ઓક્ટોબર, 2022 થી 31મી માર્ચ, 2023 સુધીની રવી સિઝન 2022-23 માટે ફોસ્ફેટિક અને પોટાસિક ખાતરો માટે પોષક તત્વો આધારિત સબસિડીના દરોને મંજૂરી આપી
મંજૂર સબસિડી રૂ. 51,875 કરોડ છે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નાઈટ્રોજન , ફોસ્ફરસ , પોટાશ  અને સલ્ફાર  ફોસ્ફેટિક અને પોટાસિક  ખાતરો માટે જેવા વિવિધ પોષક તત્વો માટે પોષક તત્ત્વો આધારિત સબસિડી ના કિલોગ્રામ દરો માટે ખાતર વિભાગના પ્રસ્તાવને રવિ સીઝન - 2022-23  માટે મંજૂરી આપી છે. જે નીચે પ્રમાણે છે:
|
|
વર્ષ
|
|
રૂ. પ્રતિ કિલોગ્રામ
|
|
N
|
|
P
|
|
K
|
|
S
|
|
રવિ, 2022-23

|
|
98.02
|
|
66.93
|
|
23.65
|
|
6.12
નાણાકીય ખર્ચ:
એનબીએસ રવિ-2022  માટે કેબિનેટ દ્વારા મંજૂર કરાયેલ સબસિડી રૂ. 51,875 કરોડ સ્વદેશી ખાતર  માટે નૂર સબસિડી દ્વારા સપોર્ટ સહિત.
લાભો:
આનાથી રવી 2022-23 દરમિયાન ખેડૂતોને તમામ P&K ખાતરોની સરળ ઉપલબ્ધતા અને ખાતરના સબસિડીવાળા/ પોસાય તેવા ભાવે અને કૃષિ ક્ષેત્રને ટેકો મળશે. ખાતરો અને કાચા માલના આંતરરાષ્ટ્રીય ભાવમાં અસ્થિરતા મુખ્યત્વે કેન્દ્ર સરકાર દ્વારા શોષાય છે.
પૃષ્ઠભૂમિ:
સરકાર ખાતર ઉત્પાદકો/આયાતકારો દ્વારા ખેડૂતોને સબસિડીવાળા ભાવે યુરિયા અને P&K ખાતર માટે 25 ગ્રેડના ખાતરો ઉપલબ્ધ કરાવી રહી છે. P&K ખાતરો પરની સબસિડી NBS સ્કીમ we.f. દ્વારા સંચાલિત થાય છે. 01.04.2010. તેના ખેડૂત મૈત્રીપૂર્ણ અભિગમ અનુસાર, સરકાર. ખેડૂતોને પોષણક્ષમ ભાવે P&K ખાતરોની ઉપલબ્ધતા સુનિશ્ચિત કરવા પ્રતિબદ્ધ છે. યુરિયા, ડીએપી, એમઓપી અને સલ્ફરની આંતરરાષ્ટ્રીય કિંમતોમાં ભારે વધારાને ધ્યાનમાં રાખીને, સરકારે ડીએપી સહિત પી એન્ડ કે ખાતરો પર સબસિડી વધારીને વધેલા ભાવને શોષી લેવાનો નિર્ણય કર્યો છે. ખાતર કંપનીઓને મંજૂર દરો મુજબ સબસિડી આપવામાં આવશે જેથી તેઓ ખેડૂતોને પોષણક્ષમ ભાવે ખાતર ઉપલબ્ધ કરાવી શકે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
પ્રધાનમંત્રીનું કાર્યાલય
પીએમએ ઉત્તરપૂર્વમાં રેલ કનેક્ટિવિટી અને ઈન્ફ્રાસ્ટ્રક્ચરને મજબૂત કરવા અંગે પ્રશંસા કરી
પ્રધાનમંત્રી શ્રી નરેન્દ્ર મોદીએ ભારતના રાષ્ટ્રપતિ શ્રીમતી દ્રૌપદી મુર્મુ આજે ગુવાહાટીથી મેંદીપથર - ગુવાહાટી - શોખુવી સ્પેશિયલને ફ્લેગ ઓફ કરાવશે તેના માટે ખુશી વ્યક્ત કરી છે..
(ભારતીય રેલ્વેના ટ્વીટનો જવાબ આપતા પ્રધાનમંત્રી શ્રીએ ટ્વીટ કર્યું:
“છેલ્લા 8 વર્ષોમાં ઉત્તરપૂર્વમાં કનેક્ટિવિટી વધુ ગાઢ બનાવવાના સતત પ્રયાસો જોવા મળ્યા છે. આ ખાસ કરીને પ્રદેશના યુવાનોને મદદ કરશે.”
YP/GP/JD
પ્રધાનમંત્રીનું કાર્યાલય
પ્રધાનમંત્રીએ હ્યુસ્ટનમાં કાશ્મીરી પંડિતોનાં પ્રતિનિધિમંડળને મળ્યાં
પ્રધાનમંત્રી શ્રી નરેન્દ્ર મોદી આજે ટેક્સાસનાં હ્યુસ્ટનમાં કાશ્મીરી પંડિતોનાં પ્રતિનિધિમંડળોને મળ્યાં હતાં.
આ વાતચીત દરમિયાન સમુદાયનાં સભ્યોએ ભારતની પ્રગતિ અને દરેક ભારતીયને સક્ષમ બનાવવા માટે પ્રધાનમંત્રીએ લીધેલા પગલાંને સમર્થન આપ્યું હતું.
પ્રધાનમંત્રીએ વાતચીત પછી ટ્વીટ કર્યું હતું કે, “હ્યુસ્ટનમાં મેં કાશ્મીર પંડિતો સાથે વિશેષ ચર્ચા કરી હતી.”
RP
(Visitor Counter : 87